Sokolac

**Sokolac** je naseljeno mjesto i središte istoimene općine u istočnom dijelu Bosne i Hercegovine.

## Geografija 
Općina se prostire na Glasinačkoj visoravni u podnožju planine Romanije i ima površinu od 729&nbsp;km2. Administrativno je podijeljena na 10 mjesnih zajednica sa 80 naselja u kojima živi oko 15.500 stanovnika. Sokolac se nalazi u središtu Glasinca, na nadmorskoj visini od 870 metara. Ova visoravan sa prostranim livadama i pašnjacima okružena je četinarskim šumama i vrhovima Romanije, Bogovićke planine, Gradine, Rabra, Crnog vrha, Kopita, Kratelja. Sokolac je značajna saobraćajna raskrsnica magistralnih puteva od Sarajeva prema Beogradu, Užicu ili Jadranskom moru.

## Stanovništvo 
Prema službenom popisu stanovništva iz 1991. godine, općina Sokolac imala je 14.883 stanovnika, a od toga u gradu Sokocu živjelo je 5.562 stanovnika, raspoređenih u 88 naselja.

### Nacionalni sastav stanovništva - općina Sokolac 
### Nacionalni sastav stanovništva - naseljeno mjesto Sokolac 
## Historija 
Šire područje Sokoca jedno je od najznačajnijih arheoloških prostora u Bosni i Hercegovini, posebno zbog glasinačkih tumula i nalaza vezanih za  glasinačku kulturu. U savremenom smislu, Sokolac se razvio kao naselje tek u 19. stoljeću.

### Prahistorija i srednji vijek 
Glasinačka visoravan, u čijem se središnjem dijelu nalazi Sokolac, odavno je poznata kao jedno od ključnih arheoloških područja Balkana. Sistematska arheološka istraživanja na Glasincu započela su 1888. uporedo s osnivanjem Zemaljskog muzeja u Sarajevu, a istraživanja glasinačkih humki i drugih nalazišta obilježila su rad više pionira bosanskohercegovačke arheologije.

U drugoj polovini 19. stoljeća i početkom 20. stoljeća Sokolac je dobio osnovne javne ustanove. Škola je otvorena 1871, a crkva na Gradcu građena je od 1873. do 1876. i osvećena 1881. godine.

### Rat u Bosni i Hercegovini 
Tokom proljeća 1992. u Sokocu su postavljene barikade, a dio lokalnih Srba pojavio se u uniformama JNA i maskirnoj odjeći, naoružan automatskim oružjem. U martu ili aprilu 1992. sa posla su otpušteni svi muslimanski policajci u Stanici javne bezbjednosti Sokolac, dok su se u aprilu u gradu i okolnim selima stacionirale različite paravojne formacije, uključujući Arkanove ljude, Bele orlove i lokalne grupe.

Sud BiH je također vodio i druge predmete vezane za ratne zločine na području Sokoca. U predmetu *Nenad Pržulj* optuženi je 2016. oslobođen optužbe za zločin protiv čovječnosti, a oslobađajuća presuda potvrđena je 2017. godine.

### Poratni period 
Nakon završetka rata i Dejtonskog mirovnog sporazuma, Sokolac je ostao općinsko središte u istočnom dijelu Bosne i Hercegovine. 

## Kultura 
### Nacionalni spomenici 
## Privreda 
Decenijama je nosilac privrednog razvoja u Sokocu bila drvna industrija. Pored kapaciteta za primarnu i finalnu preradu drveta, u Sokocu su izgrađene i pogoni u metalnoj industriji (Tvornica kotrljajnih ležaja), tekstilnoj i kožarskoj industriji (proizvodnja tepiha, dječije konfekcije i dijelova obuće), građevinarstvu i trgovini, a posljednjih godina u ekspanziji je i tzv. mala privreda.

## Poznate osobe 
* Halid Bešlić - pjevač
* Sejo Bukva - košarkaš

## Reference 
## Vanjski linkovi 
* Zvanični sajt općine Sokolac

Kategorija:Općine Bosne i Hercegovine
Kategorija:Općine Republike Srpske
Kategorija:Općine u Istočnom Sarajevu
*